***ՀԵՏԱԶՈՏԱԿԱՆ ԱՇԽԱՏԱՆՔ***

**Թեմա**  ուսուցչի կոզմից սովորողի ուսուցման և դաստիարակության պլանավորումը՝հանրակրթական պետական և առարկայական չափորոշիչներին համապատասխան

***Հետազոտման վայր՝*** *Սիսիան*

***Հետազոտող ուսուցիչ*՝** *Վարդան Մովսիսյան*

 **Երևան** 2022

**ԲՈՎԱՆԴԱԿՈՒԹՅՈՒՆ**

**Ներածություն -----------------------------------------------------------------------------------3--**

**Գործնական համատեքստ -----------------------------------------------------------------------------------------------5**

**Եզրակացություն-------------------------------------------------------------------------------------------11**

**Գրականության ցանկ-----12-----------------------------------------------------------------------------**-

 **ՆԵՐԱԾՈՒԹՅՈՒՆ**

**Հետազոտության թեմայի արդիականությունը:** Հայաստանը առաջին երկիրն է, որտեղ շախմատը, որպես ուսումնական առարկա ներառվեց հանրակրթական դպրոցներում։2011թ․-ին 2-րդ դասարանում, 2012թ․-ին երրորդ դասարանում, իսկ 2013թ․-ին չորրորդ դասարանումսկսեցին ուսումնասիրել «շախմատ» առարկան՝ շաբաթական երկուական դասաժամով։ Առարկան բավականին քննադատվեց սկզբնական տարիներին ծնողների, սովորողների կողմից՝ առարկան դասավանդող ուսուցիչների, ծրագրի բարդության, տնային աշխատանքի հանձնարարման, գնահատականի պատճառով։ Շախմատի ակադեմիայի և շախմատ գիտահետազոտական ինստիտուտի կողմից բազմաթիվ ուսումնասիրություններ կատարվեցին առարկայի շուրջ և փոփոխվեց երկրորդ և չորրորդ դասարանի ծրագիրը՝ պարզեցնելով այն։ Քննադատությունների և հայտ եկած խնդիրների պատճառը նաև ուսուցչի կոզմից սովորողի ուսուցման և դաստիարակության պլանավորման անհամապատասխանությունն էր շախմատ առարկայի պետական և առարկայական չափորոշիչներին:

Համաձայն հանրակրթական պետական չափորոշչի սովորողների ուսուցման ու դաստիարակության պլանավորմումը, ուսումնական առաջադիմության գնահատումը նպատակ ունի որոշելու սովորողի գիտելիքների, կարողությունների ու հմտությունների մակարդակի համապատասխանության աստիճանը չափորոշչի պահանջներին, խթանելու սովորելու ձգտումը, բարելավելու կրթության և դաստիարակության որակը:

**Ուսուցիչն իր աշխատանքում պետք է կարողանա հստակ պատկերացնել չափորոշչի**

**պահանջը և ճիշտ կատարել առարկայի ուսուցման պլանավորումն ու գնահատումը, որպեսզի կարողանա ճիշտ պլանավորել և գնահատել իր կողմից չափորոշչային պահանջի կատարումը:**

**Այս հետազոտական աշխատանքի նպատակն**  է պարզել

առարկայի չափորոշչի պահանջի կատարումը պլանավորելու և գնահատելու գործընթացը , ներկայացնել գնահատման արդյունքների հիման վրա չափորոշչի կատարման փաստը :

**Հետազոտական խնդիրներն են՝**

1. **Պարզել որքանով է առարկայի ուսուցիչը պատկերացնում «Չափորոշիչ» հասկացությունը**
2. **Առարկայի ուսուցման ու դաստիարակության պլանավորման ու գնահատման գործընթացում ի՞նչ առանցքային դեր ունի առարկայի չափորոշիչը։**
3. **Շախմատի ուսուցչի առարկայի ուսուցման դաստիարակության պլանավորումն ու գնահատումը որքանով է համապատասխանում շախմատ առարկայի չափորոշչի պահանջներին:**
4. **Չափորոշիչը օգտագործելու խնդիրը**

 Չափորոշչի կիրառման խնդիրները կարելի է բաժանել երկու մասի.

 ● չափորոշիչները գրված չեն այնպիսի ոճով, որը հնարավորություն կտար

ուսուցիչներին այն հեշտությամբ օգտագործել ուսուցման եւ գնահատման ժամանակ՝ դասի ընթացքում, ( Գրված չեն մատչելի, ուսուցիչը չի գտնում տվյալ դասին վերաբերող չափորոշչային պահանջներ):

 ● չափորոշիչներով սահմանված բովանդակային նվազագույն պահանջները ներառում են ավելի շատ նյութ, քան կարելի է սահմանված ժմանակմիջոցում սովորել կամ սովորեցնել։

 **5․ Դասի արդյունավետ պլանավորումը** ։

 **Գործնական համատեքստ**

**Այստեղ պետք է փորձենք խնդրի լուծման տարբերակներ գտնել։**

**Խնդիր 1 ․ Ի՞նչ է «Չափորոշիչ» հասկացությունը։**

 **Այսօր ուսուցիչների գերխնդիրն է շափորոշչահեն կրթության կարևորության ընկալումը և իրականացումը։ Բայց դրա համար նախ պետք է պարզել, որքանով են նրանք իրազեկ։ Այս խնդրի պարզումը կարելի է կազմակերպել ընդամենը դասալսում իրականացնելով և խնդիրը պարզ կդառանա։**

**Չափորոշչի նկարագրությունը**

Հանրակրթության պետական չափորոշիչը (այսուհետ` չափորոշիչ) սահմանում է

հանրակրթական հիմնական ծրագրերի բովանդակության պարտադիր նվազագույնը,

առավելագույն ծավալը, տարրական, հիմնական եւ միջնակարգ հանրակրթական ծրագրերի շրջանավարտներին ներկայացվող ընդհանրական պահանջները եւ սովորողների գնահատման համակարգը:

Չափորոշչի նորմերն ու դրույթները պարտադիր են Հայաստանի Հանրապետության կրթության կառավարման մարմինների, տարրական, հիմնական եւ միջնակարգ ընդհանուր, հատուկ եւ մասնագիտացված հանրակրթական ծրագրեր (այսուհետ` հանրակրթական ծրագրեր) մշակողների եւ իրականացնող ուսումնական հաստատությունների համար` անկախ դրանց կազմակերպական-իրավական ու սեփականության ձեւերից եւ ենթակայությունից։

3. Հանրակրթության պետական չափորոշչին համապատասխան`

1) մշակվում են պետական եւ այլընտրանքային հանրակրթական ծրագրերը.

2) փորձաքննության են ենթարկվում հաստատման ներկայացված այլընտրանքային

հանրակրթական ծրագրերը.

3) կազմակերպվում են հանրակրթական ծրագրերի իրականացումը եւ դրա պետական

վերահսկողությունը.

4) գնահատվում են հանրակրթության արդյունքները:

Հանրակրթական ծրագրերի բովանդակությունը ներկայացվում է առարկայական ծրագրերի միջոցով եւ չափորոշչի համաձայն ներառում է հանրակրթության ընդհանուր նպատակներին համապատասխան ընտրված ու սովորողի կողմից յուրացման համար նախատեսված գիտելիքները, մանկավարժորեն եւ հոգեբանորեն չափորոշված-հարմարեցված սոցիալական փորձը, մշակութային, բարոյական ու գեղագիտական, ազգային եւ համամարդկային արժեքները։

Հանրակրթական ծրագրերի առարկայացանկը ձեւավորվում է չափորոշչով սահմանված

սկզբունքներին համապատասխան:

Հանրակրթության պետական չափորոշիչով սահմանված բովանդակային նվազագույն

պահանջները` ըստ բնագավառների, կարող են հանրակրթական հիմնական ծրագրերում

խորացվել եւ ընդլայնվել:

Ուսումնական առաջադիմության գնահատումը (այսուհետ` գնահատում) նպատակ ունի

որոշելու սովորողի գիտելիքների, կարողությունների ու հմտությունների մակարդակի

համապատասխանության աստիճանը չափորոշչի պահանջներին, խթանելու սովորելու

ձգտումը, բարելավելու կրթության որակը:

***Խնդիր 2***

 **Առարկայի ուսուցման ու դաստիարակության պլանավորման ու գնահատման գործընթացում ի՞նչ առանցքային դեր ունի առարկայի չափորոշիչը։**

***Կրթության բովանդակության նորացման հիմնախնդիրները լուծվում են չ ափորոշչահեն կրթությամբ։*** Ներկայումս աշխարհի շատ երկրներում կրթության նորովի կազմակերպման ռազ­մա­­վա­րություն է հանդիսանում կարողունակությունների (կոմպետենցիաներ) վրա հիմնված կրթությունը։ **Այն իրենից ներկայացնում է գիտելիքների, հմտությունների, դիրքորո­շումների և արժեքների համակարգ, որը թույլ է տալիս այս կամ այն ոլորտում հաջո­ղու­թյամբ լուծելու որոշակի խնդիր­ներ:**Մանկավարժների մասնագիտական պատրաստվածությամբ և հմտություններով է պայմանավորված, թե ինչպիսի կարողունակություններով օժտված քաղաքացիներ կձևավորվեն հանրակրթական ուսումնական հաստատություններում, ուսումնառության ավարտին։ Ուսուցման գործընթացի արդյունավետությունը կախված է նրանից, թե որքանով է ուսուցիչը կարողունակ գործընթացի պլանավորման, կազմակերպման, գիտելիքների փոխանցման հարցերում և որքանով է կարողանում բավարարել չափորոշչային պահանջները։։

**Խնդիր 3**

**Շախմատի ուսուցչի առարկայի ուսուցման դաստիարակության պլանավորումն ու գնահատումը որքանով է համապատասխանում շախմատ առարկայի չափորոշչի պահանջներին:**

Շափորոշչահեն կրթության պահանջների համար հաճախակի են կազմակերպվում վերապատրաստումեր(առնվազն 5 տարի մեկ), որոնք միտված են ուսուցիչների գիտելիքներով զինման, կրթական նորարություններին ծանոթացնելուն, ժամանակին համընթաց քայլելուն։Այս բոլորը նպատակ ունի վերջնարդյունքում ունենալ չափորոշչային պահանջներին համապատասխան կրթություն։ Եվ եթե գործընթացը շարունական է, ուրեմն շախմատի ուսուցիչները ևս ունեն առարկայի ուսուցման պլանավորման համապատասխանության խնդիր ,որը նաև երեևում է դասալսումների,փորձի փոխանակման, հաճախ ծրագրի բարդության քննադատության խնդիրներում և ոսւոմնասիրությւնների մեջ**։**

1. **․ Չափորոշիչը օգտագործելու խնդիրը**

Չափորոշչային պահանջները չեն կարող գրված լինել ընդհանուր տեսքով: Չափորոշիչը

կոնկրետ նկարագրում է ներկայացվող պահանջը: Երբեմն թեմային ներկայացվող

չափորոշչային պահանջը փոքր է, իսկ ծրագրով նախատեսված է մեծ ծավալի նյութ: Այդտեղից էլ առաջանում է այս խնդիրը: Ուսուցիչը պետք է նախ ապահովի դասարնի կողմից չափորոշչային նվազագույն պահանջի կատարումը եւ նոր անցնի ծրագրով նկարագրված մյուս պահանջների կատարմանը: Կարող է կիրառել նաեւ տարբերակված մոտեցում:

1. **Դասի արդյունավետ պլանավորումը**

Ավանդական դիդակտիկայում ընդունված է դասին պատրաստվելու **երկու փուլ**՝

**նախնական եւ անմիջական**: Նախնական փուլի արդյունքը **թեմատիկ պլանն** է, որն իրենից ներկայացնում է տվյալ առարկայի ուսումնական նյութի գիտականորեն հիմնավորված բաշխումը (ծավալը եւ հերթականությունը) ժամանակի մեջ: Երբ թեմատիկ պլանում գրվում են դասերի անցկացման ամսաթվերը, ապա այն վեր է ածվում օրացուցային թեմատիկ պլանի: դասավանդվող բոլոր առարկաների թեմատիկ պլաններ կազմելու համար կան մեթոդական ցուցումներ: Չնայած դրան ուսուցիչները նոր ուսումնական տարվա աշխատանքներին նախապատրաստվելիս պետք է ուսումնասիրեն առարկայի ծրագիրը եւ չափորոշիչը: Նրանք պետք է ուշադրություն դարձնեն թեմաների եւ առարկայի ուսուցման նպատակների՝ չափորոշչային պահանջների համապատասխանության վրա: Պետք է առանձնացնեն ամեն թեմայի չափորոշչային պահանջները եւ հստակ պատկերացնեն յուրաքանչյուր դասի տեղը եւ դերը տվյալ թեմայի, բաժնի ուսուցման համակարգում:

**Թեմատիկ պլանավորման նախապատրաստման հաջորդ փուլը** ուսումնական պլանի,

մեթոդական գրականության, դասգրքի եւ ուսումնական ձեռնարկների ուսումնասիրությունն է:

Հնարավոր է, որ առարկայի ծրագրով նախատեսված ժամանակը տարբերվում է ուսումնական պլանով նախատեսված ժամանակից: Այս դեպքում ուսուցիչը կատարում է փոփոխություններ առարկայի ուսումնական պլանում պակասեցնելով որոշ թեմաներ կամ թեմայի բաղադրիչներ կամ փոխելով թեմաներին տրված ժամաքանակները:

**Երկրորդ փուլում ուսուցիչը անմիջականորեն պլանավորում է դասը:**

**Թեմատիկ պլանի կառուցվածքը**

Թեմատիկ պլանը ունի հստակ կառուցվածք: Այն կազմված է թեմաներից, դասերից, գրավոր աշխատանքներից եւ պահուստային ժամերից: Թեմայում դասերին անհրաժեշտ է հատկացնել այնքան ժամաքանակ, որը հավասար է թեմային հատկացված ժամերին: Դասերին համապատասխանում են դասագրքի պարագրաֆները, գործնական կամ լաբորատոր աշխատանքները եւ թեմատիկ գրավոր աշխատանքները: Թեմատիկ պլանը կազմելիս ուսուցիչը պետք է հաշվի առնի չափորոշչային պահանջները եւ ըստ գնահատման մեթոդաբանության հասկանա, թե գնահատման որ միավորին է համապատասխանում չափորոշչային պահանջի կատարումը: Դա հնարավորություն կտա ուսուցիչն ճիշտ պլանավորել թեմայի յուրաքանչյուր դաս եւ վստահ լինել չափորոշչային պահանջը կատարելու մեջ:

**Չափորոշչահեն դաս ....**

Չափորոշչահեն դասի պլան կազմելիս ուսուցիչները պատկերացնում են այն արդյունքները, որոնց կհասնեն դասարանի աշակերտները դասի վերջում: Բայց դասի ընթաքը ճիշտ հունով տանելու համար ուսուցիչները պետք է ունենան ուսուցանող գնահատման մեթոդների հարուստ շտեմարան՝ դասի յուրաքանչյուր փոլում դրված նպատակին հասնելու փաստը արձանագրելու համար:

Դասի պլանավորման գնահատումը ըստ չափորոշչային պահանջների Որպես կանոն ուսուցիչները դասը պլանավորում են առանց չափորոշչային պահանջները հաշվի առնելու:

Հիշեք, որ դասարանում կան տարբեր ընդունակություն ունեցող աշակերտներ եւ նրանց մի մասը կարող է ձեր ընտրած նյութը յուրացնել ավելի արագ: Դուք չեք կարող բավարարվել նրանց չափորոշչի նվազագույն պահանջներին հապատասխան սովորեցնելով: Այդ աշակերտները իրավունք ունեն իրենց հնարավորություններին համապատասխան կրթություն ստանալ: Անհրաժեշտ է ընտրել դասավանդման այնպիսի մեթոդներ, որոնք նախատեսում են նաեւ շերտավոր մոտեցում ուսուցման ժամանակ: Ճշտեք ձեր հնարավորությունը եւ ժամանակը դասի մնացած մասերը աշակերտներին սովորեցնելու համար: Պլանավորեք ձեր դասը ձեր նախընտրած եղանակով:

Ես ուսումնասիրել, իրականացրել և ականատեսն եմ եղել դասի արդյունավետ պլանավորւոմների նաև գործընկերների կողմից ,որ բխում են հենց չափորոշչային պահանջներից և կարողունակություններ են ձևավորում (կատարված դասի պլանները,այդ թվում և փոխադարձ կցված են ստորև)։ Բայց հաճախ են հանդիպում նաև հակառակ երեևույթները, ինչ բացառելու համար պետք է իրազեկվածության մակարդակը բարձրացնել և ինքնկրթվել։ Այդ հարցում օգնության են հասնում ինքնակրթությունը , վերապատրաստումները և նաև ժամանակակից կրթության առջև դրվող պահնջներ։

 **ԵԶՐԱԿԱՑՈՒԹՅՈՒՆ**

Այսպիսով կարող ենք եզրակացնել, որ «Շախմատ» առարկան ինչպես և բոլոր մյուս առարկաները ունեն չափորոշչահեն կրթության կարիք։ **Ուսուցիչն իր աշխատանքում պետք է կարողանա հստակ պատկերացնել չափորոշչի պահանջը և ճիշտ կատարել առարկայի ուսուցման պլանավորումն ու գնահատումը, որպեսզի կարողանա ճիշտ պլանավորել և գնահատել իր կողմից չափորոշչային պահանջի կատարումը:**

Չափորոշչի նորմերն ու դրույթները պարտադիր են Հայաստանի Հանրապետության կրթության կառավարման մարմինների, տարրական, հիմնական եւ միջնակարգ ընդհանուր, հատուկ եւ մասնագիտացված հանրակրթական ծրագրեր (այսուհետ` հանրակրթական ծրագրեր) մշակողների եւ իրականացնող ուսումնական հաստատությունների համար` անկախ դրանց կազմակերպական-իրավական ու սեփականության ձեւերից եւ ենթակայությունից։

**ԳՐԱԿԱՆՈՒԹՅԱՆ ՑԱՆԿ**

1․ https://www.e-gov.am/u\_files/file/decrees/kar/2011/07/11\_1088.pdf

2 ․ ՀՀ ԿԳ ՆԱԽԱՐԱՐԻ ՀՐԱՄԱՆԸ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ

ՍՈՎՈՐՈՂԻ ՈՒՍՈՒՄՆԱԿԱՆ ԱՌԱՋԱԴԻՄՈՒԹՅԱՆ ԳՆԱՀԱՏՄԱՆ

ԵՐԱՇԽԱՎՈՐՈՒԹՅՈՒՆՆԵՐԻ ԿԱՐԳԸ ՀԱՍՏԱՏԵԼՈՒ ՄԱՍԻՆ 2014թ.

3․ http://www.krotov.info/lib\_sec/shso/71\_slas5.html

4․Որոշում N  136-Ն, ընդունող մարմինը՝ ՀՀ կառավարություն, ստորագրող մարմին՝ ՀՀ վարչապետ, 2021թ ․ <https://www.arlis.am/documentview.aspx?docid=149788>

5․ ՈՒՍՈՒՑԻՉՆԵՐԻ ՄԱՍՆԱԳԻՏԱԿԱՆ ԶԱՐԳԱՑՄԱՆ ԵՎ ԿՐԹՈՒԹՅԱՆ ԲՈՎԱՆԴԱԿՈՒԹՅԱՆ ԳՆԱՀԱՏՈՒՄԸ՝ ՀԱՅԱՍՏԱՆՈՒՄ ՀԱՆՐԱԿՐԹՈՒԹՅԱՆ ԲԱՐԵՓՈԽՈՒՄՆԵՐԻ ՀԱՄԱՏԵՔՍՏՈՒՄ

Բաց հասարակության հիմնադրամներ-Հայաստան Բարև գիտակրթական ՀԿ,Բարև հասարակական կազմակերպություն 2013

6․ https://www.moj.am/storage/uploads/00.Ardir\_6.pdf